钦定古今图书集成/理学汇编/文学典/第084卷 > 赵孟僴
## 钦定古今图书集成/理学汇编/文学典/第084卷 > 赵孟僴

按《浙江通志》：“孟僴，号月麓，宋宗室。其先家黄岩，文天
祥见之曰：‘宗庙器也’。其后天祥开阃江东浙西，俱辟
以行。及召赴阙，孟僴留吴中仅五十日。宋亡，元兵执
孟僴，欲官之，固辞以疾，遂去吴，依亲交以居，绝口不
谈宋事，游情佛老，号三教遗逸，居嘉禾。及天祥卒，为
文祭之，恸绝复苏。临终口占曰：‘王室之懿，文山之客’”，
千古忠赤，端坐拱手而逝。所著诗文名《湖山汗漫集》。